ai4bharat/Pralekha huggingface dataset:
माहिती आणि प्रसारण मंत्रालय
“मेक्सिकोतील लोकांना एकत्र आणणाऱ्या जखमा मला पडद्यावर सादर करायच्या होत्या”: दिग्दर्शक नतालिया लोपेझ गेलार्डो
“संवाद म्हणजे चित्रपटाचे संपूर्ण सार आणि शेवट नसतो, पण तो चित्रपटाचा केवळ एक घटक असतो”: दिग्दर्शक नतालिया लोपेझ गेलार्डो
गोवा/मुंबई, 26 नोव्हेंबर 2022
‘इफ्फी टेबल टॉक्स” मध्ये मॅन्टो दे जेमास  या चित्रपटाचे कलाकार आणि तंत्रज्ञ
गोवा येथे सुरु असलेल्या 53व्या इफ्फी अर्थात भारतीय आंतरराष्ट्रीय चित्रपट महोत्सवात पत्रसूचना कार्यालयातर्फे आयोजित करण्यात येत असलेल्या ‘इफ्फी टेबल टॉक्स’ या संवादात्मक चर्चासत्रात बोलताना मॅन्टो दे जेमास  या चित्रपटाच्या दिग्दर्शक नतालिया लोपेझ गेलार्डो म्हणाल्या, “मला हिंसक विश्वाच्या अपहरण, हत्या, मानवी तस्करी अशा सर्व रूपांचे मानसशास्त्रीय दृष्टीतून सादरीकरण करायचे होते. मेक्सिकोतील लोकांना वेदना देणाऱ्या आणि आम्हाला एकत्र आणणाऱ्या जखमा मला पडद्यावर सादर करायच्या होत्या.”
या मेक्सिकन थरारपटाचे निर्माते जोआक्वीन डेल पॅसो म्हणाले, “जेव्हा नतालिया हा चित्रपट घेऊन माझ्याकडे आली, तेव्हा ही केवळ चित्रपटांतील अनेक पात्रांपैकी इसाबेल या एका पात्राची कथा होती. जसजसा चित्रपट आकार घेऊ लागला तेव्हा नतालियाने कथेला सध्याचे स्वरूप दिले.”
‘इफ्फी टेबल टॉक्स” मध्ये चित्रपटाचे निर्माते जोआक्वीन डेल पॅसो
दिग्दर्शक नतालिया लोपेझ गेलार्डो यांच्या म्हणण्यानुसार चित्रपटाचे शीर्षक त्यांनी वाचलेल्या पुस्तकातील वाक्यप्रचारावरुन सुचले. त्यांच्यासाठी हा चित्रपट म्हणजे, आजकाल आपण ज्या खोल जखमा आणि शोकांतिकांचा विषय हसण्यावारी नेतो त्यांना बरे करण्यासाठी सामूहिकता आणि सौहार्दाचा वापर करणे आहे.
मॅन्टो दे जेमास  या चित्रपटाच्या इफ्फीमधील सादरीकरणाच्या वेळी दिग्दर्शक नतालिया लोपेझ गेलार्डो
या कार्यक्रमात उपस्थित प्रेक्षकाने विचारले की दिग्दर्शकाने जाणूनबुजून कॅमेराच्या हालचाली मर्यादित करण्याचा प्रयत्न केला आहे का? या प्रश्नाला उत्तर देताना सुप्रसिध्द चित्रपट निर्मात्या म्हणाल्या की त्यांना आपण स्थितप्रज्ञ प्रेक्षक म्हणून जशा या शोकांतिका पाहू तश्या पद्धतीचे चित्रण करायचे होते.
मॅन्टो दे जेमास  हा चित्रपट मेक्सिकोच्या ग्रामीण भागात घडतो.वेगवेगळ्या सामाजिक वर्गातील तीन स्त्रियाना दुर्दैवाने एका हरवलेल्या व्यक्तीच्या प्रकरणात गोवले जाते . ही हरवलेली व्यक्ती सुसंघटीत गुन्हेगारीशी संबंधित आहे आणि ही सुसंघटीत गुन्हेगारी मेक्सिकोमध्ये अत्यंत मोठ्या प्रमाणात दिसणारी स्थिती आहे.
मॅन्टो दे जेमास  या चित्रपटातील एक दृश्य
या चित्रपटा अत्यंत कमी प्रमाणात संवाद आहेत. त्याबद्दल विचारलेल्या प्रश्नाला उत्तर देताना दिग्दर्शक नतालिया लोपेझ गेलार्डो शेवटी म्हणाल्या की, संवाद म्हणजे चित्रपटाचे संपूर्ण सार आणि शेवट नसतो, पण तो चित्रपटाचा केवळ एक घटक असतो.
कलाकार आणि तंत्रज्ञ
दिग्दर्शक: नतालिया लोपेझ गेलार्डो
निर्माते: फर्नांडा दे ला पेझो, जोआक्वीन डेल पॅसो,दिग्दर्शक नतालिया लोपेझ गेलार्डो
पटकथाकार : नतालिया लोपेझ गेलार्डो
सिनेमॅटोग्राफर: एड्रीयन डूराझो
संकलक: नतालिया लोपेझ गेलार्डो, ओमर गुझमन कास्त्रो, मिगेल श्वेर्दफिंगर
कलाकार: नैला नोर्विंद, अंतोनियो ऑलिव्हरेस, ऐदा रोआ, जुआन डॅनियेल गार्सिया, शेर्लिन जवाला
2022 | स्पॅनिश | 118 मिनिटे | रंगीत
संपूर्ण चर्चा ऐकण्यासाठी कृपया येथे क्लिक करा :PIB Mumbai | G.Chippalkatti/S.Chitnis/D.Rane
Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
रेल्वे मंत्रालय
ऑक्सीजन एक्सप्रेसद्वारे आता दररोज देशभरात 800 मेट्रीक टन द्रवरूप वैद्यकीय प्राणवायूचा पुरवठा
आतापर्यत 462 मेट्रीक टन प्राणवायूचा महाराष्ट्रात झाला पुरवठा
नवी दिल्ली, 14 मे 2021
सर्व अडथळ्यांवर मात करत आणि नवे उपाय शोधत, देशभरातल्या विविध राज्यांमधे द्रवरूप वैद्यकीय प्राणवायू पुरवठ्याचा दिलासा देणारा भारतीय रेल्वेचा प्रवास सुरुच आहे.
आतापर्यंत भारतीय रेल्वेने सुमारे 7900 मेट्रीक टन द्रवरूप वैदयकीय प्राणवायू जवळपास 500 टँकर्सच्या सहाय्याने देशातल्या विविध राज्यांमधे पोहचवला आहे. गेल्या काही दिवसांपासून ऑक्सीजन एक्सप्रेसच्या माध्यमातून दररोज सुमारे 800 मेट्रीक टन द्रवरूप वैदयकीय प्राणवायूचा देशभरात पुरवठा केला जात आहे.
ऑक्सीजन एक्सप्रेसचा हा प्रवास वीस दिवसांपूर्वी 24 एप्रिल 2021 रोजी सुरु झाला. पहिल्या फेरीत महाराष्ट्राला 126 मेट्रीक टन द्रवरूप वैदयकीय प्राणवायूचा पुरवठा करण्यात आला.
हे पत्रक प्रसिद्ध होईपर्यंत, 462 मेट्रीक टन प्राणवायूचा पुरवठा महाराष्ट्रात करण्यात आला आहे.M.Chopade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
विशू निमित्त उत्तम आरोग्य आणि आनंदासाठी पंतप्रधानांनी दिल्या शुभेच्छा
नवी दिल्ली, 15 एप्रिल 2022
पंतप्रधान, श्री नरेंद्र मोदी यांनी विशू निमित्त जगभरातील विशेषत: मल्याळी लोकांना शुभेच्छा दिल्या आहेत.
आपल्या ट्विटर संदेशात पंतप्रधानांनी म्हटले आहे
“विशूच्या विशेष प्रसंगी, जगभरात स्थायिक झालेल्या सर्व मल्याळी लोकांना हार्दिक शुभेच्छा. हे वर्ष अत्यंत आनंदाचे आणि उत्तम आरोग्याचे जावो अशी मी प्रार्थना करतो.”
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान 25 डिसेंबरला पीएम किसान अंतर्गत पुढचा हप्ता जारी करणार
पंतप्रधान नरेंद्र मोदी 25 डिसेंबर 2020 ला दुपारी 12 वाजता दूर दृष्य प्रणाली द्वारे, प्रधान मंत्री किसान सन्मान निधी  अंतर्गत वित्तीय लाभाचा पुढचा हप्ता जारी करणार आहेत. पंतप्रधानांनी बटन दाबल्यानंतर 9 कोटी पेक्षा जास्त लाभार्थी शेतकरी कुटुंबाना 18,000 कोटी रुपयांपेक्षा अधिक निधी हस्तांतरित होईल.
या कार्यक्रमादरम्यान सहा राज्यातल्या शेतकऱ्यांशी पंतप्रधान संवाद साधणार आहेत. पीएम-किसान आणि शेतकरी कल्याणासाठीच्या सरकारच्या विविध उपक्रमाबाबत शेतकरी आपले अनुभव कथन करतील.केंद्रीय कृषी मंत्रीही या कार्यक्रमाला उपस्थित राहणार आहेत.
पीएम किसानयोजने बाबत
पीएम किसान योजने अंतर्गत, पात्र लाभार्थी शेतकऱ्याला वर्षाला 6000 रुपयांचा निधी दिला जातो. 2000 रुपयांच्या तीन हप्त्यात दर चार महिन्यांनी ही रक्कम लाभार्थीच्या बँक खात्यात थेट जमा केली जाते.
पंतप्रधान कार्यालय
पंतप्रधान नरेंद्र मोदी यांनी उत्तर प्रदेशातील बस्ती येथील एम ओ डी आय  उपक्रमाअंतर्गतच्या विकासकार्यांची प्रशंसा केली
नवी दिल्ली, 17 मे 2023
पंतप्रधान नरेंद्र मोदी यांनी उत्तर प्रदेशातील बस्ती येथील एम ओ डी आय  उपक्रमाअंतर्गतच्या विकासकार्यांची प्रशंसा केली आहे.
 उपक्रमाअंतर्गत पक्क्या घरांच्या निर्मितीसारख्या विकास उपक्रमांबद्दल बस्ती मतदारसंघातील खासदार हरीश द्विवेदी यांनी केलेल्या ट्विटला उत्तर देताना, पंतप्रधान म्हणाले:
“पक्क्या घरांमुळे आपल्या बंधू भगिनींचे जीवन कसे उजळून निघाले आहे. उत्तर प्रदेशातील बस्ती येथील हे विकास कार्य याचे उत्तम उदाहरण आहे"
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 178.29 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 69,897 आहे
उपचाराधीन रुग्णांचे प्रमाण 0.16% आहे
रुग्ण बरे होण्याचा दर सध्या 98.64% आहे.
गेल्या 24 तासात 13,450 रुग्ण बरे, त्यामुळे बरे झालेल्या एकूण रुग्णसंख्या वाढून 44,23,67,070
वर
गेल्या 24 तासात 6,396 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 77.09 कोटी चाचण्या करण्यात आल्या. गेल्या 24 तासात 9,23,351 चाचण्या करण्यात आल्या
पंतप्रधान कार्यालय
आशियाई क्रीडा स्पर्धा 2022 मध्ये मुष्टियुद्ध प्रकारात पुरुषांच्या +92 किलो गटात कांस्यपदक पटकावणाऱ्या नरेंद्र बेरवालचे पंतप्रधानांनी केले अभिनंदन
हँगझोऊ येथे आशियाई क्रीडा स्पर्धा 2022 मध्ये मुष्टियुद्ध प्रकारात पुरुषांच्या +92 किलो गटात कांस्यपदक पटकावणाऱ्या नरेंद्र बेरवालचे पंतप्रधान नरेंद्र मोदी यांनी अभिनंदन केले.
पंतप्रधानांनी X वर पोस्ट केले:
“मुष्टियुद्ध +92 किलो वजनी गटात कांस्यपदक पटकावल्याबद्दल नरेंद्र बेरवालचे हार्दिक अभिनंदन. त्याच्या पुढील वाटचालीसाठी माझ्या शुभेच्छा. यापुढेही तो भारतासाठी गौरवास्पद कामगिरी करत राहो!”
युवा व्यवहार आणि क्रीडा मंत्रालय
काश्मीर विद्यापीठात वाय 20 विचारविनिमय कार्यक्रम
नवी दिल्ली, 11 मे 2023
भारताच्या जी 20 अध्यक्षपदाचा एक भाग म्हणून, 10 ते 11 मे 2023 दरम्यान काश्मीर विद्यापीठात युवा 20  गटाचा वाय 20 विचारविनिमय कार्यक्रम आयोजित करण्यात आला होता. चांगल्या भविष्याच्या कल्पनांबद्दल देशातील तरुणांशी विचारविनिमय करण्यासाठी आणि वाय 20 च्या पाच संकल्पनांपैकी एक, ‘हवामान बदल आणि आपत्ती जोखीम कमी करणे: शाश्वततेला जीवनाचा मार्ग बनवणे’ या विषयावर कृती कार्यक्रम पत्रिका तयार करण्याच्या अनुषंगाने या कार्यक्रमाचे आयोजन करण्यात आले होते.
जम्मू काश्मीर केंद्रशासित प्रदेशाचे नायब राज्यपाल आणि काश्मीर विद्यापीठाचे कुलपती मनोज सिन्हा यांच्या हस्ते वाय 20 विचारविनिमय कार्यक्रमाचे उद्घाटन करण्यात आले.
काश्मीरमध्ये वाय 20 विचारविनिमय कार्यक्रम हा यशस्वीपणे पार पाडला. यात तरुणांनी सुचवलेल्या धोरणात्मक उपाययोजना मांडण्यात आल्या. पोस्टर आणि चित्रकला स्पर्धेतील विजेत्यांना पारितोषिक आणि प्रमाणपत्रांचे वितरण करून या कार्यक्रमाचा समारोप झाला. समारोपाच्या कार्यक्रमात कुलगुरू प्रा. निलोफर खान यांनी विद्यार्थ्यांना मार्गदर्शन केले. त्यांनतर जम्मू आणि काश्मीरच्या स्थानिक संस्कृतीचे दर्शन घडवणाऱ्या कार्यक्रमांमुळे एक संध्याकाळ मंत्रमुग्ध करणारी ठरली.
इंडोनेशिया, मेक्सिको, तुर्कीए , रशिया, जपान, कोरिया प्रजासत्ताक, अमेरिका , ब्राझील आणि नायजेरिया यांसारख्या जी 20 देशांमधील 17 युवा प्रतिनिधींनी जम्मू आणि काश्मीरमधील श्रीनगर येथील काश्मीर विद्यापीठात आयोजित दोन दिवसीय वाय 20 विचारविनिमय कार्यक्रमात सहभाग घेतला.
S.Bedekar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
अर्थ मंत्रालय
जुलै 2020 महिन्यासाठीच्या जीएसटीआर-2B ची सुरुवात
नवी दिल्ली, 29 ऑगस्ट 2020
जीएसटी परिषदेने, 14 मार्च 2020 रोजी झालेल्या 39 व्या बैठकीत जीएसटीआर-3B आणि जीएसटीआर-1 आणि जीएसटीआर-2A यातील महत्त्वपूर्ण बदल स्वीकारुन आणि विकासात्मक दृष्टीकोनातून त्यांची जोडणी जीएसटीआर-3B सोबत करण्याची शिफारस केली होती. परिषदेने शिफारस केलेली अशी एक वाढ म्हणजे प्रत्येक करदात्यास उपलब्ध असलेल्या इनपुट टॅक्स क्रेडिटला सहाय्य / निर्धारित करण्यात मदत करणारे स्वयं-मसुदा इनपुट टॅक्स क्रेडिट  सादर करणे.
जीएसटीआर-2B हे अशाप्रकारचा स्वयं-मसुदा  तपशील असेल जो प्रत्येक नोंदणीकृत व्यक्तीसाठी जीएसटीआर-1, 5  आणि 6  अंतर्गत पुरवला जाईल. हा तपशील प्रत्येक महिन्याच्या 12 व्या दिवशी उपलब्ध करुन दिला जाईल. अशी अपेक्षा आहे की, जीएसटीआर-2B बी रिटर्न तयार करण्यासाठी घेतलेल्या वेळेत कपात करण्यात मदत करेल, त्रुटी कमी करेल, सलोखा राखण्यास मदत करेल आणि परतावा भरण्याची प्रक्रिया सुलभ करेल.
जीएसटीआर-2B मुळे करदात्यांना परतावा दाखल करताना पुढील मदत होईल:
- आईसगेट प्रणालीअंतर्गत आयात मालाची माहिती, यात विशेष आर्थिक क्षेत्रातील युनिटस/विकासकांकडून मिळालेला माल याची माहिती यात असेल. जुलै 2020 च्या जीएसटीआर-2B मध्ये ही माहिती नसणार आहे ती लवकरच उपलब्ध करुन दिली जाईल.
- कर परताव्याचे संक्षिप्त स्टेमेंट प्रत्येक घटकांतर्गत उपलब्ध करुन दिले जाईल. जीएसटीआर-3B साठी प्रत्येक करदात्याला कराव्या लागणाऱ्या कृतीची माहिती दिली जाईल;
- सर्व पावत्या, क्रेडिट नोट्स, डेबिट नोट्स इ. चे दस्तावेज पाहण्यासाठी आणि डाऊनलोड करण्यासाठी उपलब्ध असतील.
- जुलै 2020 महिन्यातील जीएसटीआर-2 B सामान्य पोर्टलवर चाचणी आधारावर उपलब्ध करुन देण्यात आले आहे.
- हे स्टेटमेंट प्रथमच सादर केले जात असल्याने करदात्यांना केवळ अभिप्राय उद्देशाने जुलै, 2020 महिन्यात जीएसटीआर-2B चा संदर्भ घेण्याचा सल्ला देण्यात आला आहे.
- सर्व करदात्यांना जुलै 2020 मध्ये त्यांच्या जीएसटीआर-2B मधून चा संदर्भ घेण्याची विनंती करण्यात आली आहे आणि जुलै 2020 मध्ये त्यांनी घेतलेले भांडवल  सोबत तुलना केल्यावर जीएसटीआर-2 बी च्या कोणत्याही बाबीवर स्वत:  या पोर्टलवर अभिप्राय द्यावा.
- सर्व करदात्यांना स्टेटमेंट वापरण्यापूर्वी सामान्य पोर्टलवर जीएसटीआर -2 बी संबंधित तपशील पाहण्याचा सल्ला देण्यात आला आहे.
करदात्यांनी जीएसटीआर-2B च्या माध्यमातून, जीएसटी पोर्टलवर लॉग इन करावे>रिटर्न्स डॅशबोर्ड>परताव्याचा कालावधी निवडावा> GSTR-2B अंतर्गत.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
मंत्रिमंडळ
संयुक्त राष्ट्र हवामान बदल परिषदेत भारताच्या द्वितीय द्वैवार्षिक अद्ययावत अहवाल सादरीकरणास मंत्रिमंडळाची मंजुरी
नवी दिल्ली, 28 डिसेंबर 2018
संयुक्त राष्ट्र हवामान बदल परिषदेत भारताच्या द्वितीय द्वैवार्षिक अद्ययावत अहवाल सादरीकरणास आज केंद्रीय मंत्रिमंडळाने मंजुरी दिली.
द्वितीय द्वैवार्षिक अद्ययावत अहवालात पाच प्रमुख घटक आहेत. राष्ट्रीय परिस्थिती, राष्ट्रीय हरित वायू, शामक कृती, वित्त, तंत्रज्ञान आणि क्षमता बांधणी गरजा व प्राप्त साहाय्य आणि देशांतर्गत देखरेख, पडताळणी व्यवस्था.
राष्ट्रीय स्तरावर तयार करण्यात आलेल्या विविध प्रकारच्या अभ्यासानंतर द्वैवार्षिक अद्ययावत अहवाल तयार करण्यात आला आहे.
B.Gokhale/S.Kakade/P.Malandkar
(Visitor Counter : 83
आरोग्य आणि कुटुंब कल्याण मंत्रालय
डॉ. हर्ष वर्धन यांनी प्रयागराज येथील मोतीलाल नेहरू वैद्यकीय महाविद्यालयातील सुपर स्पेशलिटी विभागाचे समर्पित कोविड रुग्णालय म्हणून डिजिटल पद्धतीने उद्घाटन केले
उत्तर प्रदेशातील पहिल्या कोबास 6800 मशीनचे केले उद्घाटन
केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी उत्तर प्रदेशचे मुख्यमंत्री योगी आदित्यनाथ यांच्यासमवेत प्रयागराज मधील मोतीलाल नेहरू वैद्यकीय महाविद्यालयातील सुपर स्पेशलिटी विभागाचे  डिजीटल पद्धतीने उद्घाटन केले. 220 खाटांची ही सुविधा कोविड रुग्णालय  म्हणून देशासाठी समर्पित केली आहे. केंद्रीय आरोग्यमंत्र्यांनी उत्तर प्रदेशातील पहिल्या कोबास 6800 यंत्राचेही डिजिटल पद्धतीने उद्घाटन केले. आयसीएमआरने आपले प्रादेशिकदृष्ट्या संतुलित कोविड चाचणी धोरण कायम राखत या मशीनची उभारणी केली आहे.
प्रधानमंत्री स्वास्थ्य सुरक्षा योजनेअंतर्गत  150 कोटी रुपये गुंतवणुकीसह हा सुपर स्पेशलिटी विभाग तयार करण्यात आला आहे. यात न्यूरोलॉजी, न्यूरो सर्जरी, नेफरोलॉजी, यूरोलॉजी, प्लास्टिक सर्जरी, एंडोक्रिनोलॉजी, सर्जिकल ऑन्कोलॉजी, कार्डिओथोरॅसिक आणि व्हस्क्यूलर सर्जरी विभाग आहेत. एसएसबीमध्ये सात ऑपरेशन थिएटर, 233 अतिविशेष खाटा, 52 आयसीयू खाटा , 13 डायलिसिस खाटा असतील. या सुविधेमध्ये 24 पदव्युत्तर विद्यार्थ्यांची प्रशिक्षण क्षमता असेल.
कोबास 6800 मशीनचा शुभारंभ करताना डॉ. हर्ष वर्धन म्हणाले की, कोविड -19 साठी रिअल टाईम पीसीआर चाचणी करण्यासाठी पूर्ण स्वयंचलित, उच्च तंत्रज्ञानाने युक्त कोबास 6800 हे मशीन 24 तासांत 1200 नमुन्यांची चाचणी प्रदान करेल. कोबास 6800 हेपॅटिटिस बी आणि सी, एचआयव्ही, एमटीबी , पॅपिलोमा, सायटोमेगालव्हायरस, क्लॅमिडीया, निसेरिया सारख्या इतर रोगजनकांना देखील शोधू शकतो. "हे मर्यादित मानवी हस्तक्षेपासह लांबून वापरता येऊ शकते, असेही ते म्हणाले.
डॉ हर्ष वर्धन म्हणाले, “पंतप्रधान नरेंद्र मोदी यांनी दिवंगत पंतप्रधान अटलबिहारी वाजपेयी यांचे स्वप्न साकारायला सुरुवात केली आहे. एम्सची संख्या 6 वरून 22 पर्यंत वाढवण्यात आली. तर अन्य 75 विद्यमान संस्थांचे एम्सप्रमाणे सेवा पुरवण्यासाठी उन्नतीकरण करण्याची कल्पना आहे. ”
डॉ. हर्ष वर्धन यांनी उत्तर प्रदेशातील पीएमएसएसवायच्या कामाच्या प्रगतीबद्दल समाधान व्यक्त केले, “प्रादेशिक असमतोल रोखण्यासाठी उत्तर प्रदेश आणि बिहारला दोन नवीन एम्स देण्यात आले. दोन्ही एम्सचे काम प्रगतीपथावर असून लवकरच पूर्ण केले जाईल.” असे ते म्हणाले.
M.Iyangar/S.Kane/P.Kor
(Visitor Counter : 148
संरक्षण मंत्रालय
स्वदेशी बनावटीची पहिल्यांदाच खाजगीरित्या उत्पादित केलेली एएसडब्ल्यू रॉकेट फ्यूज भारतीय नौदलाकडे सुपूर्द
भारतीय नौदलाला आज प्रथमच एका खाजगी भारतीय उद्योगाद्वारे निर्मित पाण्याखालील रॉकेट आरजीबी 60 साठी पूर्णतः स्वदेशी बनावटीची फ्यूज वायडीबी-60 मिळाली आहे.
शस्त्रास्त्र आणि दारुगोळा उत्पादनात आत्मनिर्भरतेला मोठी चालना देण्यासाठी, युद्धनौकांमधून वापरल्या जाणार्या पाण्याखालील पाणबुडीविरोधी लढाऊ रॉकेट आरजीबी-60 साठी ही फ्यूज नागपूरच्या मेसर्स इकॉनॉमिक एक्सप्लोझिव्ह लिमिटेड  या खाजगी कंपनीनं तयार केली आहे. खाजगी उद्योगाकडे पाण्याखालील दारूगोळा फ्यूजसाठी पुरवठा मागणी नोंदविण्याची देण्याची ही पहिलीच वेळ असेल.
ईईएलचे मुख्य व्यवस्थापकीय संचालक सत्यनारायण नुवाल यांनी ही फ्यूज व्हाईस चीफ ऑफ नेव्हल स्टाफ व्हाईस अॅडमिरल एसएन घोरमाडे यांच्याकडे सुपूर्द केली.
"शस्त्रे आणि दारुगोळा निर्मितीमध्ये खाजगी उद्योगांचा वाढता सहभाग कौतुकास्पद आहे आणि यामुळे सशस्त्र दलाच्या आत्मनिर्भरताला मोठी चालना मिळत आहे. खाजगी उद्योगांद्वारे प्रथमच सिम्युलेटेड डायनॅमिक चाचणी सुविधेचा वापर करून अशा प्रकारच्या फ्यूजचा विकास आणि निर्मिती करणे ही देशासाठी मोठी उपलब्धी आहे.", असे गौरवोद्गार त्यांनी काढले.
आत्मनिर्भरता'च्या अनुषंगाने भारतात दारूगोळा आणि फ्यूजच्या निर्मितीसाठी परिसंस्था निर्माण करण्यासाठी उत्पादक कंपनीला सर्व तांत्रिक साहाय्य नौदल शस्त्रास्त्र महासंचालनालय  आणि नौदल शस्त्रास्त्र तपासणी महासंचालनालय , भारतीय नौदलाने प्रदान केले आहे.
ऊर्जा मंत्रालय
आंतर राज्य पारेषण आणि वितरण बळकट करणाऱ्या सहा राज्यांसाठीच्या ईशान्य प्रदेश उर्जा प्रणाली सुधारणा प्रकल्पाच्या सुधारित अंदाजित खर्चाला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या अर्थविषयक समितीच्या आज झालेल्या बैठकीत, ईशान्य प्रदेश उर्जा प्रणाली सुधारणा प्रकल्पाच्या 6700 कोटी रुपयांच्या अंदाजित खर्चाला मंजुरी देण्यात आली. आंतर राज्य पारेषण आणि वितरण प्रणाली बळकट करून त्याद्वारे ईशान्य भागातला आर्थिक विकास साध्य करण्याच्या दृष्टीने हे महत्वाचे पाऊल आहे.
उर्जा मंत्रालयाच्या पॉवरग्रीड या सार्वजनिक उपक्रमाद्वारे आणि ईशान्येकडच्या लाभार्थी सहा राज्यांच्या सहकार्याने ही योजना राबवली जात असून 2021 च्या डिसेंबरपासून कार्यान्वित करण्याचे उद्दिष्ट ठेवण्यात आले आहे. आसाम, मणिपूर,मेघालय,मिझोरम, नागालँड आणि त्रिपुरा ही लाभार्थी राज्ये आहेत.
ईशान्य भागाच्या संपूर्ण आर्थिक विकासाप्रती आणि आंतर राज्य पारेषण आणि वितरण पायाभूत सुविधा बळकट करण्याच्या सरकारच्या कटिबद्धतेची पूर्तता हे याचे मुख्य उद्दिष्ट आहे.
ही योजना लागू झाल्यानंतर विश्वासार्ह पॉवर ग्रीड निर्माण होऊन ईशान्येकडच्या राज्यांच्या नव्याने निर्माण होणाऱ्या विद्युत भार केंद्रापर्यंत संपर्क सुधारण्यासाठी मदत होणार आहे. ईशान्य भागातल्या सर्व स्तरातल्या ग्राहकांपर्यंत ग्रीड संलग्न वीजेचे लाभ पोहोचणार आहेत. या योजनेमुळे या राज्यांमध्ये दर डोई विद्युत वापर वाढणार असून ईशान्य भागाच्या सर्वांगीण विकासासाठी त्याचे योगदान राहणार आहे.
अंमलबजावणी करणाऱ्या एजन्सी बांधकामात लक्षणीय स्थानिक मनुष्यबळ घेत असून त्यातून या भागात कुशल आणि अकुशल मनुष्यबळासाठी मोठ्या प्रमाणात रोजगार निर्मिती होत आहे.
याशिवाय योजना पूर्णत्वाला गेल्यानंतर नव्याने निर्माण झालेल्या मालमत्तेसाठी प्रमाणित निकषानुसार कार्यान्वयन आणि देखभालीसाठी अतिरिक्त मनुष्यबळाची आवश्यकता भासणार असून त्यातूनही ईशान्येकडच्या राज्यांसाठी रोजगाराच्या अतिरिक्त संधी निर्माण होणार आहेत.
पार्श्वभूमी : उर्जा मंत्रालयाची केंद्रीय क्षेत्रीय योजना म्हणून 2014 च्या डिसेंबरमध्ये या योजनेला प्रथम मंजुरी मिळाली आणि जागतिक बँकेकडून त्याला सहाय्य प्राप्त झाले.भारत सरकारने ही योजना विद्युत मंत्रालयाच्या अर्थसंकल्पीय सहाय्यते अंतर्गत 50:50 टक्के आधारावर सुरु केली मात्र क्षमता निर्मितीसाठीचा 89 कोटी रुपयांचा खर्च भारत सरकार करणार आहे.
गृह मंत्रालय
पद्म पुरस्कार- 2024 साठी 15 सप्टेंबर 2023 पर्यंत नामांकने पाठवता येणार
नवी दिल्ली, 16 ऑगस्ट 2023
प्रजासत्ताक दिन, 2024 च्या निमित्ताने घोषित करण्यात येणार्या पद्म पुरस्कार 2024 साठी ऑनलाईन नामांकने/शिफारशी स्वीकारायला 1 मे 2023 रोजी प्रारंभ झाला. या पुरस्कारांसाठी नामांकने पाठवण्याची शेवटची तारीख 15 सप्टेंबर 2023 ही आहे. यासाठीची नामांकने/शिफारसी केवळ ऑनलाईन स्वरूपातच राष्ट्रीय पुरस्कार पोर्टल  वर पाठवता येतील.
या नामांकने/शिफारसीमध्ये राष्ट्रीय पुरस्कार पोर्टलवर उपलब्ध विहित नमुन्यात संपूर्ण माहिती भरुन पाठवायची आहे. त्यामध्ये शिफारस केलेल्या संबंधित व्यक्तीच्या कार्याविषयीची माहिती  भरुन पाठवायची आहे, ज्यात त्या व्यक्तीची, संबंधित क्षेत्र/शाखेतील उल्लेखनीय कार्य, सेवा यांचा स्पष्ट आणि सविस्तर उल्लेख असावा.
या संदर्भातील सविस्तर माहिती, ‘पुरस्कार आणि पदके  शीर्षकाखाली केंद्रीय गृह मंत्रालयाच्या संकेतस्थळावर  आणि पद्म पुरस्कार पोर्टल  वर उपलब्ध आहे. या पुरस्कारांशी संबंधित कायदे आणि नियम देखील https://padmaawards.gov.in/AboutAwards.aspx या लिंकसह संकेतस्थळावर उपलब्ध आहे.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या कोविड -19 प्रतिबंधक लसीकरण मोहिमेने महत्वपूर्ण टप्पा पार केला असून, आतापर्यंत एकूण 58 कोटींहून अधिक व्यक्तींना लसीच्या मात्रा देण्यात आल्या
गेल्या 24 तासांत 52 लाख लसींच्या मात्रा देण्यात आल्या
रोगमुक्ती दर ; मार्च 2020 पासूनच्या सर्वात उच्चांकी पातळीवर
गेल्या 24 तासांत 30,948 नव्या कोरोना बाधितांची नोंद झाली आहे
देशातील सध्याची सक्रीय रुग्णसंख्या  असून, गेल्या 152 दिवसांतील सर्वात नीचांकी पातळीवर
कोविड सक्रिय रुग्णांची संख्या एकूण रुग्णसंख्येच्या 1.09%, मार्च 2020 पासूनच्या सर्वात नीचांकी पातळीवर
दैनंदिन पॉझिटीव्हिटी दर , गेल्या मार्चपासून सलग 27 दिवस 3% पेक्षा कमी
नवी दिल्ली, 22 ऑगस्ट 2021
भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने काल 58 कोटींचा महत्त्वपूर्ण टप्पा पार केला.देशात गेल्या 24 तासांत लसीच्या 52,23,612 मात्रा देण्यात आल्या असून आज सकाळी 7 वाजेपर्यंत प्राप्त झालेल्या माहितीनुसार भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  काल 58 कोटी 14 लाखांचा टप्पा पार केला. 64,39,411 लसीकरण सत्रांच्या आयोजनातून हे साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची गटनिहाय विभागणी खालीलप्रमाणे आहे:
|
|
HCWs
|
|
1st Dose
|
|
1,03,53,366
|
|
2nd Dose
|
|
82,10,206
|
|
FLWs
|
|
1st Dose
|
|
1,83,03,885
|
|
2nd Dose
|
|
1,25,60,909
|
|
Age Group 18-44 years
|
|
1st Dose
|
|
21,63,66,206
|
|
2nd Dose
|
|
1,93,27,127
|
|
Age Group 45-59 years
|
|
1st Dose
|
|
12,24,63,403
|
|
2nd Dose
|
|
4,87,01,565
|
|
Over 60 years
|
|
1st Dose
|
|
8,32,68,790
|
|
2nd Dose
|
|
4,19,33,920
|
|
Total
|
|
58,14,89,377
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 38,487 रुग्ण कोविडमुक्त झाल्यामुळे  कोविडमधून बरे झालेल्यांची संख्या आता 3,16,36,469 झाली आहे.
परिणामी, भारताचा रोगमुक्ती दर सध्या 97.57% असून हा मार्च 2020 पासूनच्या सर्वात उच्चांकी पातळीवर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग 56 दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
गेल्या 24 तासांत, भारतात 30,948 नव्या कोविडग्रस्त रुग्णांची नोंद झाली.
कोविडमुक्त होणाऱ्यांची वाढत जाणारी संख्या आणि नव्याने बाधित होणाऱ्यांची कमी झालेली संख्या यांच्यामुळे देशातील सक्रीय कोविड रुग्णांची संख्या 3,53,398 झाली आहे, जी गेल्या 152 दिवसांतील सर्वात कमी रुग्णसंख्या आहे. सध्याच्या कोविड सक्रीय रुग्णांची संख्या देशातील एकूण कोविड बाधित रुग्णसंख्येच्या 1.09% म्हणजेच मार्च 2020 पासूनच्या सर्वात नीचांकी पातळीवर आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 15,85,681 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 50 कोटी 62 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 2 % आहे, हा दर गेले 58 दिवस 3% हून कमी राहिला आहे. दैनंदिन पॉझिटीव्हिटी दर देखील आज 1.95% इतका आहे. दैनंदिन पॉझिटीव्हिटी दर आता गेले 27 दिवस 3% हून कमी आणि सलग 76 दिवस 5% हून कमी राहिला आहे.
M.Chopade/S.Patgaonkar/P.Malandkar
(
ग्रामीण विकास मंत्रालय
जम्मू आणि काश्मीरमध्ये प्रधानमंत्री ग्राम सडक योजनेअंतर्गत 11,517 कि.मी. चे 1,858 रस्ते आणि 84 पुलांचे काम पूर्ण
लडाखमध्ये जुलै 2020 पर्यंत 699 कि.मी. चे 96 रस्ते आणि 2 पुलांचे काम पीएमजीएसवाय अंतर्गत पूर्ण
नवी दिल्ली, 17 ऑगस्ट 2020
प्रधानमंत्री ग्रामसडक योजना 2001 च्या जनगणनेवर आधारीत दुर्गम भागांना जोडणारी केंद्र सरकारची एक प्रमुख योजना आहे. जम्मू आणि काश्मीर आणि लडाख या केंद्रशासित प्रदेशांमध्ये 250 पेक्षा अधिक लोकसंख्या असलेले सर्व भाग या योजनेसाठी पात्र आहेत. जम्मू आणि काश्मीर आणि लडाखमध्ये 19,277 किलोमीटर लांबीचे 3,261 रस्ते आणि 243 पुलांचे काम मंजूर केले आहे, त्यापैकी 11,517 किलोमीटर लांबीचे 1858 रस्ते आणि 84 पुलाचे काम पूर्ण झाले आहे. तसेच लडाख केंद्रशासित प्रदेशात 1207 किलोमीटर लांबीचे 142 रस्ते आणि 3 पूल मंजूर झाले आहेत, त्यापैकी 699 किलोमीटर लांबीच्या 96 रस्ते आणि 2 पुलांचे काम जुलै 2020 पर्यंत पूर्ण झाले आहे. जम्मू आणि काश्मीर या केंद्रशासित प्रदेशात 2,149 ठिकाणांच्या जोडणीला मंजूरी मिळाली आहे, त्यापैकी 1,858 ठिकाणे जोडण्यात आली आहेत. लडाख केंद्रशासित प्रदेशात 65 ठिकाणांच्या जोडणीला मंजूरी देण्यात आली आहे, त्यापैकी जुलै 2020 पर्यंत 64 वसाहतींची जोडणी पूर्ण झाली आहे.
गेल्या एक वर्षाच्या काळात, 1,292 किलोमीटर लांबीचे 181 रस्ते आणि 11 पूल 715 कोटी रुपये खर्च करुन निर्माण करण्यात आले आहेत.
पुढील दोन उदाहरणे प्रधानमंत्री ग्राम सडक योजनेअंतर्गत  विकासाची उत्तम उदाहरणे आहेत.
टी03 ते स्टोक लिंक रोडचे अद्यावतीकरण 
लांबी: 11.70 किलोमीटर, मंजूर खर्च: 1299.78 लाख रुपये
लेह जिल्ह्यातील स्टोक गावातील नियोजीत रस्ता, दुसऱ्या चोगलमसर हेमिसपासून सुरु होतो, स्टोक गावापर्यंत याची एकूण लांबी 11.70 किलोमीटर असून 2001 च्या जनगणनेनुसार 1855 लोकसंख्येला याचा फायदा होईल. हा रस्ता लेह जिल्ह्यात प्रथमच प्लास्टीक कचरा वापरुन तयार करण्यात आला आहे. या तंत्रज्ञानात, टाकाऊ प्लास्टीकचे तुकडे करुन, त्याला गरम पाण्यातून हॉट मिक्समध्ये टाकले जातात. या तंत्रज्ञानामुळे प्लास्टीक कचरा कमी होईल आणि एकूण पाण्याचे शोषण कमी होऊन रस्त्याची बांधणी मजबूत होईल.
सप्लाय मोअर टी 03 ते कैंथगली रस्त्याचे अद्यावतीकरण 
लांबी: 27.70 किलोमीटर, मंजूर खर्च: 2389.32 लाख रुपये
हा रस्ता सप्लाय मोअर उधमपूर येथून सुरु होतो तो उधमपूर जिल्ह्यातील कैंथगली गावापर्यंत आहे, 27 किलोमीटर लांबीचा हा रस्ता 2001 जनगणनेवर आधारीत 1608 लोकांसाठी उपयुक्त ठरणार आहे. हा प्रकल्प 2018-19 मध्ये पीएमजीएसवायएस-I, टप्पा- XII अंतर्गत मंजूर करण्यात आला आहे.
अशा प्रकारच्या बारमाही रस्त्यांमुळे, या गावांतील जनतेची सामाजिक-आर्थिक स्थिती निश्चित सुधारेल आणि त्यांना शाळा, आरोग्य केंद्र आणि बाजारपेठांना जोडता येईल.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145